Θεσσαλονίκη, 28/04/2022

**O 2ος μαραθώνιος καινοτομίας ολοκληρώθηκε με την υποστήριξη της Lidl Ελλάς και του Κοινωφελούς Ιδρύματος Αθανάσιος Κ. Λασκαρίδης**

**Θα συνεχιστεί με 5μηνο πρόγραμμα επιχειρηματικής επιτάχυνσης για τις ομάδες και τις εφαρμογές που διακρίθηκαν και εξελίσσεται σε ένα διαρκές δίκτυο τεχνολογικής καινοτομίας.**

Το τριήμερο 15 - 17 Απριλίου 2022 πραγματοποιήθηκε υβριδικά και με πρωτοφανή συμμετοχή ο **δεύτερος μαραθώνιος καινοτομίας ανάπτυξης λύσεων και εφαρμογών** **για τη βιωσιμότητα, την αειφορία και την επιχειρηματικότητα** στο πλαίσιο της εθνικής καμπάνιας **«Ελλάδα Χωρίς Πλαστικά Μίας Χρήσης»**, με την υποστήριξη της **Lidl Ελλάς** και του **Κοινωφελούς Ιδρύματος Αθανάσιος Κ. Λασκαρίδης**, την τεχνολογική και οργανωτική υποστήριξη της **Crowdpolicy**, **υπό την αιγίδα του Υπουργείου Περιβάλλοντος και Ενέργειας**.

Ο μαραθώνιος καινοτομίας ξεκίνησε την Παρασκευή 15 Απριλίου με σύντομους χαιρετισμούς από την κα Βασιλική Αδαμίδου, Διευθύντρια Επικοινωνίας και Εταιρικής Υπευθυνότητας της Lidl Ελλάς, τη Δρ. Αγγελική Κοσμοπούλου, Εκτελεστική Διευθύντρια του Κοινωφελούς Ιδρύματος Αθανάσιος Κ. Λασκαρίδης, τον κ. Γιάννη Οικονόμου, Υφυπουργό παρά τω Πρωθυπουργώ και Κυβερνητικό Εκπρόσωπο και τέλος την κα Αλεξάνδρα Σδούκου, Γενική Γραμματέα Ενέργειας και Ορυκτών Πρώτων Υλών του Υπουργείου Περιβάλλοντος και Ενέργειας.

To **Sustainability Hackathon** συγκέντρωσε το ενδιαφέρον ομάδων και startups από όλη την Ελλάδα που σε 48 ώρες ανέπτυξαν τις εφαρμογές και τις προτάσεις τους και την Κυριακή 17 Απριλίου τις παρουσίασαν στην επιτροπή αξιολόγησης. Από τις συνολικά 30 ομάδες, 5 απέσπασαν χρηματικά βραβεία από το Κοινωφελές Ίδρυμα Αθανάσιος Κ. Λασκαρίδης, δωροεπιταγές από τη Lidl Ελλάς και εξασφάλισαν την είσοδό τους στο 5μηνο πρόγραμμα επιχειρηματικής επιτάχυνσης Sustainability Innovation Lab, ενώ ειδικό έπαινο απέσπασε η 6η ομάδα.

Τον Νοέμβριο θα πραγματοποιηθεί ο τελικός, όπου μία ομάδα θα διακριθεί ως νικήτρια της διοργάνωσης, με ακόμα μεγαλύτερα βραβεία.

Οι 5 ομάδες που διακρίθηκαν είναι οι ακόλουθες:

- Dataphoria: Analytics-as-a-Service υπηρεσίες σε εταιρείες και οργανισμούς ώστε να μετρήσουν, να επιταχύνουν και να αναδείξουν τη μετάβασή τους προς την αειφορία.

- Rethinkers: Εφαρμογή με σύστημα επιβράβευσης που συμβάλλει στην οικολογική εκπαίδευση και τη χρήση eco-friendly προϊόντων από τους πολίτες.

- Hagirls: SmartBin, ένας έξυπνος κάδος με στόχο να κάνει την ανακύκλωση παιχνίδι.

- JBM: Water Manager SaaS, το οποίο επιλύει το πρόβλημα της αλόγιστης χρήσης νερού στα αστικά κέντρα.

- Let’s Park: Crowdsourcing πλατφόρμα που διασυνδέει ομάδες πολιτών και Δήμους με το πρόγραμμα Περιβαλλοντικής Κοινωνικής Ενεργοποίησης (ESG) εταιρειών.

Με τη δράση Sustainability Hackathon αναδεικνύονται το ταλέντο και η δημιουργικότητα νέων ανθρώπων και υποστηρίζεται έμπρακτα το **ελληνικό οικοσύστημα τεχνολογίας και επιχειρηματικότητας** στην κατεύθυνση της προστασίας του περιβάλλοντος και της βιώσιμης ανάπτυξης.

Περισσότερες πληροφορίες για το Sustainability Hackathon θα βρείτε [εδώ](https://crowdhackathon.com/sustainability/).

**Επισκεφθείτε τη Lidl Ελλάς και στα:**

**[corporate.lidl.gr](https://corporate.lidl-hellas.gr/)**

**[facebook.com/lidlgr](http://www.facebook.com/lidlgr/)**

[**twitter.com/Lidl\_Hellas\_**](http://www.twitter.com/Lidl_Hellas_)

[**instagram.com/lidl\_hellas**](https://www.instagram.com/lidl_hellas/)

[**linkedin.com/company/lidl-hellas**](http://www.linkedin.com/company/lidl-hellas)

**youtube.com/lidlhellas**